Teks: Gegara kelasnye kalah di pelombaan tuju belasan, Doel ame temen-temennye jadi kena hukuman buat bawa taneman besokannye. Enih taneman bakal ditaro di tanam kolaan biar makin keliatan rindang. Begitu ampe rume, Doel langsung nanye Enyak. Di antara koleksi tanemannye, nyang mane nyang bole die kasiin ke kolaan. Enyak nimbang-nimbang, akhirnye dikasih lah nyang sirih gading. Pas ditanye Doel alesannye, Enyak ngomong kalo enih taneman gampang dirawatnye. Jadi, Enyak kagak nyesek-nyesek amat keilangan "peliaran" die, terus pihak kolaan juge bise ngerawat gegara gampang, ame Enyak bise aje beli lagi terus diurus lagi kek biasenye. Ude gitu, enih taneman, kate Enyak, bagus buat ngebersiin udara dari jat-jat kimia bebahaye, kek formaldehida, karbon monoksida, ame benzena. Dijamin juge ame Enyak bakal tetep tumbuh subur walopun kekeringan ato kelembaban, asal kagak kena matahari langsung, jadi bise dialangin ame taneman ato tumbuhan nyang lebi gede. Doel cengar-cengir pas denger penjelasan Enyak. Oke juge, neh, taneman gacoan die!
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi